Intussen het Kate Skinner van die Suid-Afrikaanse Nasionale Redakteursforum gesê die media sal Mthembu altyd onthou as 'n vriend en iemand wat mediavryheid en vryheid van spraak verdedig het. Skinner sê hy het altyd die grootste respek teenoor joernaliste betoon en het joernaliste van die hoofstroom-media tot gemeenskapsmedia altyd gelyke geleenthede en toegang tot die leier gegee.